મલયનો અભ્યાસ પૂરો થયો અને એના નૈયા સાથે વિવાહ થયા. સલોણીએ નૈયાને ઉમળકાથી આવકારી. નૈયાને આપવાનાં કપડાં અને દાગીનાની ખૂબ હોંશથી ખરીદી કરી. ક્યારેક દિયર દેરાણીની એ મધુર મશ્કરી લે છે. ક્યારેક ગીત ગાઈને વાતાવરણ રંગ અને રસથી છલકાવી દે છે. આ બધું જોઈને મલય વિચારે છે, ભાભીને એમના લગ્નનો લહાવો ન હતો મળ્યો, એવું ભાભીને ઊંડેઊંડેય ઓછું નહીં આવતું હોય ! ભાભી શી રીતે પોતાને જે નથી મળ્યું એ ભૂલી શકતાં હશે ?